กระทรวงการคลังกลับบ้านหมดแล้ว
บรรยากาศกระทรวงการคลังเงียบเหงา หลังมีคำสั่งให้ข้าราชการทำงานครึ่งวัน ด้านออมสินเล็งปิดสาขาใน 3 จุดเสี่ยง
12 มี.ค. 2553

บรรยากาศกระทรวงการคลังเงียบเหงา หลังมีคำสั่งให้ข้าราชการทำงานครึ่งวัน ด้านออมสินเล็งปิดสาขาใน 3 จุดเสี่ยง
รายงานบรรยากาศที่กระทรวงการคลัง ข้าราชการส่วนใหญ่ทยอยเดินทางกลับบ้าน หลังจากมีคำสั่งให้สามารถหยุดทำงานครึ่งวัน โดยเฉพาะที่กรมบัญชีกลางที่มีคำสั่งก่อนหน้านี้แล้ว เพื่อความปลอดภัย แต่การรักษาความปลอดภัยไม่ได้เข้มงวดมากนัก โดยยังมีการเฝ้ารอดูสถานการณ์อย่างใกล้ชิด
ขณะที่ธ.ออมสินอาจจะมีการปิดสาขาในพื้นที่เป็นจุดเสี่ยง 3 พื้นที่ ได้แก่ สาขาอนุสาวรีย์ชัยสมรภูมิ ทำเนียบรัฐบาล และวงเวียนใหญ่ โดยให้ขึ้นอยู่กับวิจารณญาณของผู้จขัดการสาขาหากเห็นว่าไม่มีความปลอดภัยก็สามารถแจ้งสำนักงานใหญ่เพื่อขอปิดทำการก่อนเวลาทันที